proxectonos/corpus_dominio_legal_administrativo_tmp huggingface dataset:
24/02/2014 | Administración LocalMunicipal
Coristanco
Aprobación padrón vados ano 2013

A Alcaldía deste Concello por Resolución de data 20 de decembro de 2013 acordou aprobar o Padrón da taxa pola entrada de vehículos a través de aceras, correspondente ao exercicio de 2013. Dacordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 20 de xaneiro de 2014 e rematará o 21 de marzo de 2014. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 20 de decembro de 2013 O alcalde Antonio Pensado Plagaro
24/02/2014 | Administración LocalMunicipal
Oroso
Aprobación inicial de orzamento e cadro de persoal 2014

O Pleno do Concello en data 17 de febreiro do presente ano procedeu á aprobación inicial do orzamento e cadro de persoal para o exercicio 2014. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 17 de febreiro de 2014 Alcalde-Presidente Manuel Mirás Franqueira
24/02/2014 | Administración LocalMunicipal
Noia
Administración Financeira. Intervención
Bases reguladoras de concursos do Entroido: “Concurso infantil de Entroido Concello de Noia 2014” e “XXIX edición do concurso desfile Rally París-Dakar”

ANUNCIO Faise público que, por resolución do alcalde número 500/2014, apróbanse as bases reguladoras dos concursos do entroido “Concurso infantil de entroido Concello de Noia 2014” e “XXIX edición do concurso desfile Rally París-Dakar”, que están ao público no taboleiro de edictos do Concello, situado na rúa Rosalía de Castro, núm.2, de Noia, onde se poderá consultar en horario de 8.00 a 15.30 horas de luns a venres, e sábados de 10.30 a 13.00 horas. Todas as persoas interesadas poderán formular as alegacións ou suxestións que estimen pertinentes. Noia, 14 de febreiro de 2014. O alcalde Rafalel García Guerrero
24/02/2014 | Administración LocalMunicipal
Cee
Caducidade de inscrición padroal

ANUNCIO Por esta Alcaldía ditouse, con data 10 de febreiro de 2014, a resolución n.º 86/2014, pola que se declara a caducidade da inscrición no padrón de habitantes das persoas estranxeiras, non comunitarias, sen autorización de residencia permanente (ENCSARP) que se relacionan a continuación e acórdase a súa baixa no padrón de habitantes, polo incumprimento do artigo 16.1 da Lei 7/1985, do 2 de abril, reguladora das bases de réxime local, debido á non renovación da súa inscrición padroal antes do transcurso do prazo de dous anos dende a súa data de alta no padrón ou dende a data da última renovación expresa. – CLAUDIA LOREDANA SCHREINER MENAYO DE LAZO. Pasaporte n.º 94563834N Non sendo posible realizar a notificación no domicilio dos interesados, notifícaselles o devandito acordo por medio deste anuncio, segundo o establecido no artigo 59.5 da Lei 30/1992, do 26 de novembro, informándolles que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-Administrativo ou a Sala do Contencioso-Administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, Reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderán interpoñer, perante o mesmo órgano que ditou esta resolución, o recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolles que tamén poderán utilizar calquera outro recurso que estimen pertinente e/ou exercer as accións que procedan perante a xurisdicción competente. Cee, 17 de febreiro de 2014. A alcaldesa Zaira Rodríguez Pérez
24/02/2014 | Administración LocalMunicipal
Val do Dubra
Modificación de créditos

Aprobado polo Pleno desta Corporación o expediente de modificación de créditos núm.1 de 2014, dentro do vixente Orzamento municipal, en cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, que aproba o texto refundido da Lei Reguladora das Facendas Locais, exponse ó público, por prazo de quince días hábiles, na Secretaría do Concello, co fin de que durante este periodo, que empezará a contarse dende o día seguinte ó da inserción do presente edicto no Boletín Oficial da Provincia, poidan formularse as reclamacións que se consideren pertinentes, que deberán dirixirse ó Sr. Alcalde-Presidente deste Concello. Val do Dubra, 20 de febreiro de 2014. O alcalde, Ramón Camilo Varela Mariño.
24/02/2014 | Administración LocalMunicipal
Noia
Administración Financeira. Intervención
Bases reguladoras do VII concurso fotográfico “Se eu podo, ti tamén”

ANUNCIO Faise público que, por resolución do alcalde número 499/2014, apróbanse as bases reguladoras do VII CONCURSO FOTOGRÁFICO “SE EU PODO, TI TAMÉN”, que están ao público no taboleiro de edictos do Concello, situado na rúa Rosalía de Castro, núm.2 de Noia, onde se poderán consultar en horario de 8.00 a 15.30 horas de luns a venres, e sábados de 10.30 a 13.00 horas, ata as 14.00 horas do 5 de marzo de 2014, e durante o cal todas as persoas interesadas poderán formular as alegacións ou suxestións que estimen pertinentes. Noia, 14 de febreiro de 2014. O alcalde Rafael García Guerrero
24/02/2014 | Administración LocalMunicipal
Ares
Anuncio de licitación. Suministro de equipo de limpeza de alta presión carrozado sobre remolque

Segundo acordo adoptado pola Xunta Municipal de Goberno de data 6 de febreiro do 2014 polo que se anuncia a contratación do suministro dun equipo de limpeza de alta presión carrozado sobre remolque, mediante procedimiento negociado con publicidade e tramitación anticipada do gasto. I. Obxeto do contrato: O Suministro dun equipo de limpeza de alta presión carrozado sobre remolque, coas características técnicas que constan no Prego de Condicións. II. Tipo de licitación: 43.085,53 € IVE engadido (desgregado en 35.607,88 € máis 7.477,65 € de IVE). III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de suministro, procedimiento negociado con publicidade foi aprobado pola Xunta Municipal de Goberno en sesión de data 06/02/2014 e publicado no perfil do contratante: http://www.concellodeares.com/contratante.phpV.Garantía definitiva: 5% do importe do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende a publicación do presente anuncio no BOP e no perfil do Contratante. Ares, 13 de febreiro do 2014. O Alcalde, Julio Ignacio Iglesias Redondo.
24/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42978.- Concello de Negreira - Negreira

O Concello de Negreira, con CIF P1505700C e enderezo na Rúa do Carmen, 3, solicita de Augas de Galicia a autorización de obras no lugar de Cobas, parroquia de Cobas, concello de Negreira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42978 Executaranse obras na zona de servidume e policía de leitos dos ríos Albariña e Barcala, consistentes no mantemento e ornato dun paseo peonil no polígono industrial de Negreira: apertura dun paseo peonil de material zahorra de 2,5 m de ancho e 480 m de longo, aproximadamente, dende a Ponte de Cotón ata a área recreativa de Cobas, construción de escolleira de perpiaño de 1 m de alto e 150 m de lonxitude, aproximadamente, con base cimentada no terreo de 0,50 de profundidade e arranxo do firme nunha lonxitude de 520 m, aproximadamente, de paseo peonil xa construido. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 11 de febreiro de 2014 O xefe do servizo territorial Ángel Gómez Rey
24/02/2014 | Administración LocalMunicipal
Arzúa
Aprobación padrón fiscal taxa axuda no fogar

Por Resolución da Alcaldía de data 17 de febreiro de 2014 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2014. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 17 de febreiro de 2014 Asdo. José Luis García López Alcalde-presidente do Concello de Arzúa
24/02/2014 | Administración LocalMunicipal
Zas
Anuncio aprobación definitiva orzamento municipal 2014

Aprobado inicialmente polo Pleno da Corporación, na sesión de data 28 de Xaneiro de 2014, o Orzamento Xeral para o exercicio 2014, as bases de execución do orzamento e a plantilla de persoal para dito exercicio, e trancorrido o prazo de exposición pública sen que se teñan presentado reclamacións, en cumprimento do disposto no artigo 169 do Texto Refundido da Lei Reguladora de Facendas Locais, aprobado polo Real Decreto Lexislativo 2/2004, de 5 de marzo, e disposicións concordantes, faise público o resumo que é o seguinte: Zas, 19 de febreiro de 2014 O Alcalde: Asdo.- Manuel Muíño Espasandín
24/02/2014 | Administración LocalMunicipal
Laxe
Anuncio da aprobación provisional da Ordenanza municipal reguladora do servizo de axuda no fogar deste Concello

Aprobada provisionalmente polo pleno deste concello, na sesión ordinaria celebrada o 14 de febreiro de 2014, a ordenanza municipal reguladora do servizo de axuda no fogar do concello de Laxe, queda exposto ó público o expediente da mesma por prazo de trinta días, durante o que pode ser examinado na Secretaría Municipal e formularse polos interesados dentro do mesmo prazo, se así o consideran oportuno, as reclamacións pertinentes. Se non se presentaren reclamacións, entenderase definitivamente adoptado o acordo provisional, procedéndose á publicación do texto definitivo da devandita ordenanza. Áo mesmo tempo, tomouse en consideración derrogar a anterior ordenanza que existía ata agora. Laxe, 17 de febreiro de 2014. O alcalde, Asdo/Antonio Carracedo Sacedón.
24/02/2014 | Administración LocalMunicipal
Coristanco
Aprobación do padrón do subministro da auga potable durante o cuarto trimestre de 2014

A Alcaldía-Presidencia deste Concello, por Resolución de data 27 de decembro de 2013 acordou aprobar o padrón de contribuintes da taxa polo suministro de auga potable, correspondente ao cuarto trimestre de 2013, por un importe total de 37.377,23 euros. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición ante a Alcaldía-Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 14 de xaneiro de 2014 e rematará o 16 de marzo de 2014. Transcorrido o prazo indicado, iniciarase o período executivo, que determina o devengo do recargo de constriximento e dos xuros de mora. Coristanco, 27 de decembro de 2013 O alcalde Antonio Pensado Plágaro
24/02/2014 | Administración LocalMunicipal
Dumbría
Aprobación definitiva do orzamento 2014

ANUNCIO Aprobado definitivamente o orzamento para 2014, en cumprimento do disposto no art.169.3 do Real decreto lexislativo 2/2004, do 5 de marzo, faise público que o devandito orzamento ascende no seu estado de gastos e ingresos á cantidade de tres millóns cincocentos doce mil douscentos euros (3.512.200,00 €), correspondendo a cada capítulo as cantidades que de seguido se expresan: ESTADO DE GASTOS ESTADO DE INGRESOS Exponse ao público tamén o cadro de persoal e a relación de postos de traballo desta Corporación, que de acordo co preceptuado no art.127 do RDL, se publica: I.–FUNCIONARIOS DE CARREIRA 1.–Habilitación de carácter nacional: 1 secretario-interventor.–Grupo A1.–Propiedade.2.–Escala de Administración Xeral.2.1.–Subescala administrativa: 1 administrativo-tesoureiro.–Grupo C1.–Propiedade.2.2.–Subescala de auxiliares administrativos: 2 auxiliares administrativos.–Grupo C2.–Propiedade.2.3.–Subescala subalternos: 1 alguacil-porteiro.–Agrupación Profesional (grupo E.).–Vacante. II.–PERSOAL LABORAL 1.–Persoal laboral fixo: 1 Conserxe-auxiliar colexio-polideportivo.–Titulación E. X. B.–Vacante.2.–Persoal laboral de contratación temporal: 1 Traballadora social.–Título grao medio.–12 meses (O. E. 99). 1 axente de emprego e desenvolvemento local, 12 meses.4 asistentes domiciliarias, 12 meses.1 auxiliar de servizos sociais, 12 meses.2 animador deportivo, 12 meses.1 conserxe de recepción e limpeza albergue Olveiroa, 12 meses.1 Condutor de tractor.1 obreiro axudante tractor.1 operario de servicios múltiples.1 animadora cultural.1 normalizadora lingüística.1 docente servicios culturais.1 limpiadora, 12 meses.3 personal de vixiancia de praia e socorrismo.–3 meses. III.–PERSOAL EVENTUAL 1 Auxiliar da Alcaldía. Asimilado a administrativo. Dumbría, 17 de febreiro de 2014. O ALCALDE Asdo.: José Manuel Pequeño Castro
24/02/2014 | Administración LocalMunicipal
Valdoviño
Delegación funcións da Alcaldía

“En uso das competencias que me outorga a lexislaciónvixente, artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réximexurídico das entidades locais, artigo 47 da mesma norma legal e demaislexislación concordante, E xa que durante os próximos días é preciso que me ausente, por motivos de enfermidade, 1- Delegar as miñasfuncións, nomeando así alcalde en funciónsaoprimeirotenente de alcalde, don Andrés Pastor Vigo Orjales, dende o día 05 ao 09 de febreiro de 2014, ámbolosdousincluídos.2- Ordenar a publicación da presente resolución no Boletín Oficial da Provincia, en cumprimento do previsto na Lei e dar contaao Pleno na seguinte sesión ordinaria que se celebre. Dado na Casa do Concello de Valdoviño, a 05 de febreiro de 2014” Valdoviño, 10 de febrero de 2014 O Alcalde. Asdo.: José Antonio Vigo Lago.
24/02/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

ANUNCIO Téndose solicitado desta Alcaldía, por Delia Pilar Pasion Sologuren, licenza municipal para ampliación de explotación familiar de vacún de leite con destino a establo libre para vacún de leite no lugar de Olveira, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 20 de febreiro de 2014. O ALCALDE José Manuel Pequeño Castro
21/02/2014 | Administración LocalMunicipal
A Coruña
Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición pública da aprobación da matrícula fiscal da taxa por recollida de lixo domiciliario e tratamento de residuos de vivendas ( Emalcsa) correspondente ao exercicio 2014

Por Delegación da Xunta de Goberno Local, o Concelleiro Delegado de Economía e Facenda, mediante resolución de data 7 de febreiro de 2014, aprobou a MATRÍCULA FISCAL DA TAXA POR SERVIZO DE RECOLLIDA DE LIXO DOMICILIARIA E TRATAMENTO DE RESIDUOS SÓLIDOS URBANOS (VIVENDAS), correspondente ao EXERCICIO 2014, tendo en conta que a cobranza das cotas aprobadas verificarase na forma e período que se establece na respectiva Ordenanza Fiscal Número 6 Reguladora da mesma, aprobada por este Concello. De conformidade co disposto no artigo 102 da Lei 58/2003 Xeneral Tributaria e artigo 86 da Ordenanza Xeral de Xestión, a matrícula aprobada queda exposta ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Non poderán simultanearse ambos recursos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeneral Tributaria. A Coruña, 12 de febreiro de 2014 O DIRECTOR DA ÁREA DE FACENDA E ADMINISTRACIÓN PÚBLICA, Ado.- D. Martín González Rodríguez
21/02/2014 | Administración LocalMunicipal
A Baña
Exposición padrón taxa subministro auga 4.º trimestre 2014

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 4º trimestre de 2013, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra estes actos poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 4 de abril de 2014. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A Baña, 13 de febreiro do 2014. O Alcalde, José Andrés García Cardeso
21/02/2014 | Administración LocalMunicipal
Corcubión
Aprobación definitiva do orzamento municipal 2014

Aprobación definitiva de orzamentos municipais 2014 Ó non presentarse reclamacións durante o prazo de exposición ó público, queda automaticamente elevado a definitivo o orzamento do exercicio 2014 do Concello de Corcubión, e cadro de persoal, de conformidade co disposto no artigo 169.3 do RD lexislativo 2/2004, polo que se aproba o texto refundido da Lei reguladora das facendas locais, procedese a publicación do mesmo resumido por capítulos e da plantilla de persoal. De acordo co disposto no artigo 171 da mesma Lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza contados a partir do día seguinte ao da presente publicación. ESTADO DE INGRESOS E GASTOS Así mesmo, ao abeiro do o artigo 127 do Real decreto lexislativo 781/1986, do 18 de abril, faise público o cadro de persoal para o exercicio 2013, que se reproduce de seguido: PERSOAL FUNCIONARIO PERSOAL LABORAL Corcubión, 14 de febreiro de 2014. O alcalde-presidente Francisco J. Lema Fuentes
21/02/2014 | Administración LocalMunicipal
Ribeira
Aprobación da lista provisional de admitidos ao proceso selectivo para a provisión dunha praza de programador de exposicións

DECRETO: APROBACIÓN DA LISTA PROVISIONAL DE ASPIRANTES ADMITIDOS E EXCLUÍDOS NO PROCESO SELECTIVO PARA A PROVISIÓN, EN PROPIEDADE, DUNHA PRAZA DE PROGRAMADOR DE EXPOSICIÓNS (PERSOAL LABORAL FIXO) A TRAVÉS DUN PROCESO DE CONSOLIDACIÓN DE EMPREGO TEMPORAL Refª: secret. xer./téc. admón. xer./m. s. r. Visto o expediente que se tramita para a provisión en propiedade, por consolidación de emprego temporal, dunha praza de persoal laboral fixo, pertencente ao grupo II, baixo a denominación de programador de exposicións, nivel 20, código RPT 10.03.00.02 (Departamento de Cultura, Unidade de Exposicións e Museos), contida na oferta de emprego público de 2010, a través do proceso de concurso-oposición libre, segundo as bases xerais da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, aprobadas por Decreto da Alcaldía de data 13/07/2012, publicadas no Boletín Oficial da Provincia da Coruña número 146, do 02/08/2012, e as bases específicas que foron aprobadas por Decreto da Alcaldía de data 25/11/2013, e publicadas no Boletín Oficial da Provincia da Coruña n.º 232, de data 05/12/2013, anunciándose a convocatoria no citado Boletín Provincial, no taboleiro de anuncios do Concello de Riveira, no Diario Oficial de Galicia número 249, do día 31/12/2013 e no Boletín Oficial do Estado número 12, do día 14/01/2014. Rematado o prazo de presentación de solicitudes, e de conformidade coa base 4.ª das xerais, esta Alcaldía, en uso das facultades que lle están conferidas, RESOLVE: Primeiro. –Aproba-la lista provisional dos aspirantes admitidos e excluídos no proceso selectivo antes referido, do xeito seguinte: ADMITIDOS: EXCLUÍDOS: A inclusión dos aspirantes na lista de admitidos non supón, en ningún caso, o recoñecemento por parte desta Administración municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo. –De conformidade coa base 4.ª das xerais reguladoras da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, o aspirante excluído dispón dun prazo de dez días hábiles, contado desde o seguinte ao da publicación desta resolución no Boletín Oficial da Provincia, para poder emendar os defectos que motivaron a súa exclusión. Así mesmo, a lista provisional de admitidos e excluídos poderá consultarse na páxina web do Concello de Riveira (www.riveira.es), e estará exposta no taboleiro de anuncios da Casa Consistorial. Riveira, 12 de febreiro de 2014. Dou fe, o secretario xeral en funcións O alcalde (Decreto de nomeamento do 21/06/2013) Manuel Ruiz Rivas José Martínez de Llano Orosa Departamento de Secretaría Xeral e Servizos Xerais/técnico de administración xeral María Sieira Ríos
21/02/2014 | Administración LocalMunicipal
Ribeira
Licenza de actividade para instalación de cafetería-xamonería na rúa Santa Uxía

FINALIDADE DA LICENZA DE ACTIVIDADE: Instalación de CAFETERÍA-JAMONERÍA, (código 2.7.3. do catálogo de espectáculos públicos, actividades recreativas e establecementos públicos de Galicia). CLASIFICACIÓN DO SOLO: Solo Urbano Ordenanza 1ª Residencial Intensiva Colectiva de Manzana. SITUACIÓN: Rúa Santa Uxía nº 8, Riveira. PROMOTOR: Arturo Blanco Santos. AUTOR/A PROXECTO: José Manuel Dios Tomé. PROXECTO: Proxecto de actividad e adecuación das instalacións dunha edificación destinado a CAFETERÍA-JAMONERÍA visado polo C. O. E. T. I. de data 29.4.13. En cumprimento do disposto no art.36.5 do Regulamento Xeral de Policía de Espectáculos e Actividades Recreativas sométese a información pública por un período de dez días hábiles, coa fin de que durante o mesmo – que comenzará a contarse desde o día seguinte ó da inserción do presente edicto no Boletín Oficial da Provincia - poidan examina-lo expediente, no negociado de urbanismo/ aperturas deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Riveira, 13 de febreiro de 2014.- O Alcalde, Asdo.: D. Manuel Ruíz Rivas.
21/02/2014 | Otras Entidades y Anuncios ParticularesUniversidades
Universidade da Coruña
Uxai de Oza
Anuncio da resolución da suspensión de matrícula de Mª Julia Tomé Ortega, alumna da titulación de Mestrado Universitario en Asistencia e Investigación Sanitaria (curso 2013-2014)

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. A Coruña, 12 de febreiro de 2014 O decano da Facultade de Ciencias da Saúde Mateo Juan Torales Ben Alla
21/02/2014 | Administración LocalMunicipal
Muros
Liquidación do GES ( Grupo de Emerxencias Supramunicipal) Roberto Gómez Pais

ANUNCIO da Resolución da alcaldía do concello de Muros do 03.01.2014, pola que se aproba a liquidación das taxas pola actuación do GES de Muros nun accidente de tráfico en Sestaio, 4, Muros. Logo de tentada dúas veces a notificación da citada resolución a través do servizo de correos no domicilio indicado polo interesado, esta non se puido practicar, e foi devolta polo dito servizo por non retiralo tras dous intentos en que consta como descoñecido na repartición. Polo exposto, o concello de Muros, en cunprimento do disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, en virtude deste anuncio notifícaselle a D. Francisco Reyes Fernandez Muñiz Balducci, a resolución antes referida. O interesado pode recoller a respectiva resolución mediante comparecencia nas dependencias municipais da casa do concello de Muros (Curro da Praza, 1 – 15250 MUROS), no prazo de dez (10) días contados a partir do seguinte ao da publicación deste anuncio no BOP. Muros, a 13 de febreiro de 2014 A Alcaldesa Caridad González Cerviño.
21/02/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo semestre 2013 (Abegondo, Arteixo, Bergondo, Betanzos, Carral e Sada)

O Presidente do Consorcio “As Mariñas” mediante resolución de data 13 de febreiro de 2014, aprobou inicialmente o Padrón fiscal da taxa pola recollida de residuos sólidos urbanos correspondente ó segundo semestre do ano 2013, que rexerá para os Concellos de Abegondo, Arteixo, Bergondo, Betanzos, Carral e Sada. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse nos rexistros xerais dos Concellos arriba citados. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 13 de febreiro de 2014. O Presidente José Antonio Santiso Miramontes
21/02/2014 | Administración LocalMunicipal
Dodro
Aprobación padrón da taxa de recollida do lixo

Aprobado inicialmente o padrón da taxa do lixo 2014 na Xunta de Goberno Local do día 7 de febreiro de 2014, queda exposto ao público nas oficinas municipais do concello durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985, de 2 de abril, reguladora das bases do réxime local, e 14.2 do Real decreto lexislativo 2/2004, polo que se aproba o Texto refundido da lei reguladora das facendas locais. Contra as liquidacións incorporadas ao padrón os interesados poderán interpor recurso de reposición ante a Xunta de Goberno Local, segundo o disposto no artigo 14.2 do Real decreto lexislativo 2/2004 polo que se aproba o texto refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Dodro, 10 de febreiro de 2014 Angel Andres Barbuzano Rocholl
21/02/2014 | Administración LocalMunicipal
Ribeira
Aprobación lista provisional de admitidos ao proceso selectivo para a provisión dunha praza de notificador

Visto o expediente que se tramita para a provisión en propiedade, por consolidación de emprego temporal, dunha praza de funcionario de carreira, pertencente ao Grupo AP; Escala de Administración Especial; Subescala: Servizos Especiais, baixo a denominación de Notificador, nivel 14, código RPT 01.03.02.02, contida na oferta de emprego público de 2010, a través do proceso de concurso-oposición libre, segundo as Bases Xerais da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, aprobadas por Decreto da Alcaldía de data 13/07/2012, publicadas no Boletín Oficial da Provincia da Coruña número 146 de 02/08/2012, e as Bases Específicas que foron aprobadas por Decreto da Alcaldía de data 08/11/2013, e publicadas no Boletín Oficial da Provincia da Coruña nº 220 de data 19/11/2013, anunciándose a convocatoria no citado boletín provincial, no taboleiro de anuncios do Concello de Riveira, no Diario Oficial de Galicia número 249 do día 31/12/2013 e no Boletín Oficial do Estado número 12 do día 14/01/2014. Rematado o prazo de presentación de solicitudes, e de conformidade coa Base 4ª das Xerais, esta Alcaldía, en uso das facultades que lle están conferidas, RESOLVE: Primeiro.- Aproba-la lista provisional dos aspirantes admitidos e excluídos no proceso selectivo antes referido, do xeito seguinte: Admitidos: Excluídos: Ningún. A inclusión dos aspirantes na lista de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- De conformidade coa Base 4ª das Xerais reguladoras da convocatoria das prazas contidas na oferta de emprego público correspondente ao ano 2010, no marco do proceso de consolidación de emprego temporal, disponse dun prazo de dez días hábiles, contado desde o seguinte ao da publicación desta resolución no Boletín Oficial da Provincia, para poder presentar emendas, rectificacións ou reclamacións á lista provisional aprobada. Así mesmo, a lista provisional de admitidos e excluídos poderá consultarse na páxina web do Concello de Riveira (www.riveira.es), e estará exposta no Taboleiro de Anuncios da Casa Consistorial. Riveira, 12 de febreiro de 2014 O alcalde Dou fe, o secretario xeral en funcións (Decreto de nomeamento de 21/06/2013) Manuel Ruiz Rivas José Martínez de Llano Orosa Departamento de secretaría xeral e servizos xerais/técnico de administración xeral María Sieira Ríos
21/02/2014 | Administración LocalMunicipal
Brión
Edicto de baixa de estranxeiros no padrón municipal de habitantes

EDICTO NOTIFICACIÓN DE BAIXAS DE EXTRANXEIROS NON COMUNITARIOS NO PADRÓN MUNICIPAL DE HABITANTES Con data 14 de febreiro de 2014, o Sr. alcalde D. José Luís García García, ditou a seguinte resolución: Tendo en conta o disposto na Lei orgánica 14/2003, do 20 de novembro, de reforma da Lei orgánica 4/2000, do 11 de xaneiro, sobre dereitos e liberdades dos estranxeiros en España e a súa integración social, modificada pola Lei orgánica 8/2000, do 22 de decembro; a Lei 30/1992, do 26 de novembro, de réxime xurídico das administracións públicas e do procedemento administrativo común, e a Lei 3/1991, do 10 de xaneiro, de competencia desleal que introduciron unha modificación no artigo 16 da Lei 7/1985, do 2 de abril, reguladora das bases do réxime local, mediante a cal se establece a renovación periódica cada dous anos das inscricións no padrón de estranxeiros non comunitarios sen autorización de residencia permanente e a caducidade de as ditas inscricións no caso de non levarse a cabo tal renovación, resolvín: 1.º.–Declarar a caducidade das inscricións no padrón municipal de habitantes deste Concello por non ter renovada a súa inscrición padronal transcorrido o prazo de dous anos sinalado na normativa aplicable, en consecuencia, acordar as correspondentes baixas da súa inscrición no padrón municipal de habitantes das persoas que se relacionan a continuación: D. Roger Paul Manuel Herminio Stolz Granata 2.º.–Estas baixas terán efecto na data en que esta resolución saia publicada no Boletín Oficial da Provincia.3.º.–Publicar a presente resolución no taboleiro de anuncios do concello e no Boletín Oficial da Provincia. Contra esta resolución poderase interpoñer con caracter potestativo recurso de reposición perante este Concello no prazo de un mes, contado a partir do día seguinte ó da publicación desta notificación. Transcorrido dito prazo sen facer uso desta prerrogativa unicamente poderase interpoñer recurso contencioso-administrativo. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Si se optare por non interpoñe-lo potestativo recurso de reposición poderase impugnar directamente este acto, entablando recurso contencioso-administrativo perante a xurisdicción contenciosa-administrativa correspondente, no prazo de dous meses, contado a partir do día seguinte ó da publicación desta notificación. Sen prexuízo de que se poida presentar calquera outro recurso que estime pertinente. Brión, 14 de febreiro de 2014. O ALCALDE D. José Luís García García
21/02/2014 | Administración LocalMunicipal
Cerceda
Medio Ambiente e Sanidade
Ampliación de nichos no Cemiterio Parroquial de San Martiño de Cerceda

Don Ramiro Fernando El Yamlahi Lou, en representación da Comunidade Parroquial de San Martín de Cerceda, solicitoulle a esta Alcaldía unha licencia para un proxecto denominado: “Ampliación de Nichos no cemiterio parroquial”, localizado ao carón da igrexa parroquial de Cerceda á altura da Vila da Igrexa (Cerceda) De acordo co disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días, co fin de que as persoas que dalgún xeito se consideraren afectadas pola actividade, poidan examinar o expediente na Área de Medio Ambiente e Sanidade deste concello; así mesmo poderán formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 14 de febreiro de 2014 O alcalde José García Liñares
21/02/2014 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento correspondente ao 4º trimestre de 2013

Configurado pola empresa concesionaria do/s servizo/s o Padrón das taxas polos servizos de subministración de auga e conservación de contadores e acometidas, saneamento, depuración de augas residuais e canon de saneamento correspondente ao 4º trimestre de 2013, o citado Padrón estará a disposición do público durante 15 días dende a publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, luns, martes, mércores e venres e de 9:00 a 10:30 horas xoves, para que os interesados poidan examinalo, e, no séu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, luns, martes, mércores e venres e de 9:00 a 10:30 horas xoves, en período voluntario ate ó vindeiro 04 de ABRIL de 2014. Transcurrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. NEGREIRA,31 de XANEIRO 2014. O SR. ALCALDE Asdo./ José Blanco Pazos
21/02/2014 | Administración LocalMunicipal
Dodro
Anuncio de aprobación taxas servizo auga 4º trimestre 2013

A empresa concesionaria do servizo de subministración domiciliaria de auga potable, rede de sumidoiros e depuración de augas residuais elaborou o padrón das taxas correspondentes ao 4ª trimestre de 2013, que foi aprobado pola Xunta de Goberno Local en sesión extraordinaria do 7 de febreiro de 2014. O referido padrón estará a disposición do público durante o prazo de 15 días hábiles, a contar desde o día seguinte ao da publicación deste anuncio no Boletín Oficial da Provincia, no taboleiro de anuncios deste Concello, para que as persoas interesadas poidan examinalo e, no seu caso, formular as reclamacións que estimen oportunas. Dodro, 10 de febreiro de 2014 O alcalde Valentín Alfonsín Somoza
21/02/2014 | Administración LocalMunicipal
Monfero
Alcalde en funcións

En cumprimento do establecido polos arts.44 e 47 do Real Decreto 2468/1986, de 28 de novembro, faise público que o día 15 de febreiro de 2014 ao 26 de febreiro de 2014, resolvín que o primeiro Tenente Alcalde, D. Amador Souto Martínez, me substitúa na totalidade das miñas funcións, desde o día 15 ao 26 de febreiro de 2014, ambos os dous incluídos, durante os cales me ausentarei do Concello por motivos persoais. Monfero, 13 de febreiro de 2014 O Alcalde Benjamín M. Rodríguez Abad
27/02/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42752. Legalización dunha nave industrial

Carpintería Carmial S. L., con DNI B15772239 e enderezo Polígono O Allo, parcela nº 11, solicita de Augas de Galicia a legalización de obras no lugar de O Allo, parroquia de O Allo (San Pedro), Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42752. As obras solicitadas consisten na legalización dunha nave industrial para carpintería de madeira, cunhas dimensións de 26,00 x 39,21 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 13 de febreiro de 2014 O xefe do servizo territorial Antonio López Grueiro
27/02/2014 | Administración LocalMunicipal
Fene
Servizos Económicos e Tributarios
Anuncio cobranza padrón 4º trimestre 2014 subministro de auga e saneamento

Por Resolución da Alcaldía núm.122/2014, de 12/02/2014, aprobouse o padrón fiscal correspondente ao 4º trimestre do exercicio 2013 de suministro de auga e saneamento. Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 13 de febreiro de 2014 O alcalde, Asdo. Gumersindo P Galego Feal
27/02/2014 | Administración LocalMunicipal
Oza-Cesuras
Exposición pública padróns taxa servizo de saneamento e depuración de augas residuais, 3º e 4º trimestre 2013

(Para o ámbito territorial do antigo municipio de Oza dos Ríos, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013) ÓRGANO E DATA DE APROBACIÓN: Xunta de Goberno Municipal, sesión do 24 de xaneiro de 2014 NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 17 de febreiro de 2014 O PRESIDENTE DA COMISION XESTORA, Asdo.- José Pablo González Cacheiro